JERUUSALEMMA STUUDIO
Tere tulemast Jeruusalemma stuudiosse!
Vaatajad võivad imestada meie erineva stuudio üle,
kuid täna on meil erisaade Gaza teemal.
Minu ekspertkülaline on endine - Tere tulemast, Pekka Sartola!
Viimased kolm nädalat, kui TV7 on suvepuhkusel olnud,
on veidi rasked olnud,
kuna me pole saanud oma vaatajaile rääkida,
mis Gazas toimub ja mis meetodeid Hamas kasutab.
See ongi meie tänane teema.
Tihti kuuleme meedias hukkunute suure arvu kohta.
See näib peamine teema olevat ja Iisrael on "paha poiss".
Miks hukkub nii palju tsiviilelanikke ja mis meetodeid Hamas kasutab?
Meie kodumaine meedia on kahjuks väga ühekülgne,
ja püüab kuulajaid-vaatajaid manipuleerida.
Nad keskenduvad vaid sündmustele ning jätavad välja taustainfo
ja kronoloogia.
Uudised algavad "Iisrael tegi seda ja ründas seda ja teist",
ning lõpus võidakse mainida, et Hamas tulistas mõne raketi.
Kogu kontekst ei alanud kolme juudi noore röövi
ja mõrvaga juunis, kuigi see oli katalüsaatoriks.
Iisrael hakkas brutaalse mõrva süüdlasi otsima.
Poisid leiti alles kolm nädalat pärast kadumist.
Vahepeal Iisrael otsis, ja kuulutas,
et selle taga oli Hamas.
Mõni nädal varem oli Hamasi juht õhutanud
Läänekaldal rünnakutele sõjaväe ja tsiviilobjektide vastu
ning röövima elanikke, keda vangide vastu vahetada.
Seepärast hakkas Iisrael Hamasi liikmeid vahistama
ja süüdlasi otsima.
Hamas pidas seda kättemaksuks ja alustas raketituld Iisraeli vastu.
Algul näis, et Iisraeli aktsioonid olid vaoshoitud,
kuid kui raketid üha kaugemale jõudsid,
olukord eskaleerus.
See on loomulik reaktsioon.
Algusest peale on Iisraeli praegune valitsus
järginud printsiipi kaitsta oma kodanikke:
kui meid tulistatakse, tulistame vastu.
Nad on kuulutanud seda avalikult nii Palestiina omavalitsusele
kui Hamasile.
PO ja Hamasi ühtsusvalitsus ikka lonkab veel.
Hamas andis läbirääkimismandaadi Abbasile,
kuid säilitas oma sõjalise arsenali ja täidesaatva võimu
ning piirivalve Gazas.
Nii on nad iseseisev faktor
ega pole huvitatud Abbasi läbirääkimistest Läänekaldal.
Nad tegutsevad iseseisvalt oma eesmärkide ja ideoloogia põhjal
mis on osa Moslemivennaskonna põhikirjast,
kus Iisraeli kunagi riigina ei tunnustata,
seda peetakse okupandiks ja see tuleb hävitada.
Laiemas kontekstis see oligi raketitule põhjuseks,
millele Iisrael pidi reageerima.
Nad algatasid õhurünnakuid lennukitelt ja helikopteritelt
ning ka suurtükiväerünnakuid.
Hiljem, kui raketituli tihenes,
pidid nad otsustama maaoperatsiooni kasuks,
mis ikka veel käib.
Meedia teavitab pidevalt kasvavatest hukkunute arvudest
gazalaste seas, iisraellaste seas on neid vähem.
Väga harva mainitakse,
et EL ja USA määratlesid Hamasi terroriorganisatsiooniks.
Kuuleme inimkilpidest ja kõik teavad, et see on fakt.
Kuidas Hamas neid kasutab?
Kahjuks on Hamasi taktikaks kasutada tsiviilelanikke kilpidena,
et kaitsta oma rakette.
Iisrael kasutab rakette, et kaitsta oma tsiviilelanikke.
See on klišee, mis on tiirelnud meedias juba aastaid.
Hamas on terrorirühmitus.
Nii ÜRO, EL kui USA on teinud vastava määratluse.
Hamas ei vaata sellele viltu,
kuigi nad ise peavad end vabadusvõitlejaiks.
Nad tahavad saavutada oma sihte ükskõik mis hinnaga,
isegi inimkilpide kasutamisega.
Propagandarelv, mida Hezbollah'gi 2006. a kasutas,
põhineb meedias loodud pildil,
kus emad-isad kannavad oma haavatud lapsi
või matavad oma surnuid.
See on normaalne sõja tulemus
ja vältimatu tihedalt asustatud alal.
Hamasi taktika on kasutada katustel inimkilpe,
et kaitsta hooneid rakettide eest.
Nende meelest on surnud laps isa süles
Iisraeli vastu palju efektiivsem relv kui rakett.
Hamas võitis selle meediasõja juba enne, kui see algas.
Iisraeli taktika on palju vaoshoitum -
esiteks teevad nad põhjaliku eeluurimistöö
ja mõni päev hiljem teatavad sellest.
Hamas teeb tavaliselt avaldusi kohe,
kasutades manipuleeritud või autentseid fotosid.
Hamas laseb reporterid sisse, Iisrael mitte,
püüdes nende elusid kaitsta, kuna tegemist on sõjatsooniga.
Nii et saadavad pildid on need, mida Hamas ja reporter näidata tahavad.
See oli üllatus ka Iisraelile, et tunneleid otsima minnes
leidsid nad neid oodatust rohkem.
Mis nende ehitus on maksnud ja milliseid rahasid kasutati?
See oli mulle tõeliseks üllatuseks nagu ka luureringkondadele,
et Hamas nii efektiivne oli olnud.
Mõningate inseneride väitel
pidi selle tunnelitevõrgu ehitus võtma 4-5 aastat.
Kasutatud on miljoneid tonne terast ja tsementi
ning see on maksnud sadu miljoneid.
Arvati, et tunnelid kulgevad vaid Rafah'st Egiptusse,
kes hävitas 1700 tunnelit.
Iisraelile teevad aga muret Gazast Iisraeli kulgevad tunnelid.
Piir on ca 50 km pikk, nii et ruumi jätkub.
Seni on leitud ca 30, väikseim neist mõne kilomeetri pikkune.
Nad on kõrge kvaliteediga ja asuvad 20-40 m sügavusel.
Seal on rööpad kaubaveoks,
ja tunnelid on ehitatud betoonplokkidest.
Mis nende eesmärk on?
Seni on leitud 30 tunnelit ja vähemalt sama palju on avastamata.
Neil on vaid üks eesmärk - tungida kibutsitesse ja küladesse,
tappa inimesi ja võtta vangi tsiviilelanikke või sõdureid.
See oli suur üllatus Iisraeli kaitsejõududele.
Nende ehitus on palju raha nõudnud
ja enamus sellest on ilmselt tulnud Läänest.
Muidugi. Lääs on seal palju projekte rahastanud.
Raha oleks pidanud kasutama korterite, haiglate, lasteaedade
ja igas konfliktis hävineva infrastruktuuri ehitamiseks.
Lugesin ühe Egiptuse majandusteadlase artiklit,
kes mainis huvitavaid fakte.
Pärast iga sõda tekib Gazas sadu uusi miljonäre.
Tema väitel on Hamasi juhil Khaled Mashaalil
2,6 miljardit USD.
Kuidas ta oma raha teeninud on?
Nad osalevad igasugustes salakaubaveooperatsioonides
ja abiprojektides ning Hamas kogub kasumi endale.
Kõige demokraatlikumad Hamasi juhid saavad ka protsendi
ning rahvale jäävad riismed.
Samuti ei respekteeri nad isegi neid relvarahusid,
mis nad ise algatanud on.
Tõsi.
Sel nädalal on olnud umbes viis
ja Hamas on tavaliselt esimene, kes neid rikub.
Läänel on raske nende mentaliteeti mõista.
Kui lepitakse kokku relvarahus ja seda tuleb järgida,
siis neile on see märk nõrkusest -
nad tahavad olla viimased, kes raketi tulistavad.
Ja Iisrael reageerib, kui neid rünnatakse.
Algul nad hoidsid end tagasi,
kuid nad nägid, et Hamasi raketituli ei lõpe,
nii et nad jätkasid vastutuld, vaherahust hoolimata.
Iisrael ei saa neid usaldada.
Oli isegi üks vahejuhtum, kus Iisrael usaldas vaherahu
ja midagi juhtus.
Seda juhtub pidevalt.
ÜRO koole, haiglaid ja abikeskusi
kasutatakse Hamasi rakettide ladustamiseks.
Kui neid kasutatakse rakettide tulistamiseks
või rakette tulistatakse nende lähedalt,
hävitab Iisrael selle tulemusena hooned.
Hamas kasutab praktikaid, mis on vastuolus rahvusvahelise seadusega
ja mida peetakse sõjakuritegudeks, kuid Hamasile pole miski keelatud.
Iisrael informeerib alati elanikke rünnakutest ette
ja õhutab neid lahkuma,
kuid Hamasi esindajad ei lase neil minna.
Nad peatavad neid isegi relva ähvardusel.
Seda on välispressis piisavalt dokumenteeritud.
Nad ei lase inimestel lahkuda, et tekitada rohkem inimohvreid.
Meil on raske mõista,
et keegi võib midagi sellist teha, kuid seal on see tavaline.
Oled jälginud viimased nädalad Soome meediat.
Kui hoolega nad sündmusi on kajastanud
ja kui kaugel nad tõest on?
Soome meedia näib keskenduvat üksnes tagajärgedele
ja jätab põhjused välja.
Jutt käib Iisraeli rünnakute ümber baasidele ja elektrijaamadele
ja kuidas ÜRO haigla hävitati.
Põhjustest ei räägita.
Käsitleda tuleks ka tagajärgede põhjuseid.
See on tihedalt asustatud ala.
Kui inimesi kuidagi reageerima sunnitakse,
pole neil valikut.
Gazas on teisigi organisatsioone,
kuid nad kõik näivad tegutsevat nö Hamasi vihmavarju all.
Mõnedel neist on ka sidemeid al-Qaedaga.
Gazas toimub kõik aga Hamasi vihmavarju all.
60 000 hästi relvastatud sõdurit suudavad sektorit hästi kontrollida.
Ei Islamidžihaad ega ükski teine rühmitus
saa toimida ilma Hamasi toetuseta.
ÜRO peasekretär paistab sihtivat
diplomaatilistele kõnelustele.
Kas neist võib mingit tulu tõusta?
Seni on need üsna kasutud olnud.
On tore, et oma seisukohta väljendatakse,
kuid ÜRO roll hakkab tuhmuma.
Iisrael neid väga kõrgelt ei hinda
kuna Peaassamblee araabia klikk
suudab selle otsuseid väga hästi kontrollida ja manipuleerida.
ÜRO peasekretär on vaid muretväljendav suuvooder,
kes soovib asjade maha rahunemist,
kuid selleks tuleks hukka mõista ka Hamas,
mitte üksnes Iisraeli tegevus.
Juunis rääkisime kahe riigi lahendusest.
Hamasil ja Fatah'l on sügisel valimised
ja nad peaksid ühes valitsuses osalema.
Kuidas Hamasile sellest nii ruttu eemalduda õnnestus,
ja Abbasil pole suurt midagi öelda?
See kõik tuli kui välk selgest taevast.
See algas kolme juudi noore rööviga,
mis dikteeris Iisraeli tegevuse.
Nad olid sunnitud süüdlasi otsima.
Juhtum lõppes traagiliselt ja tekitas reaktsiooni.
Kogu seis on veidi erinev
kõigist teistest Iisraeli- araabia konfliktidest.
Kogu Araabia Liiga on Hamasi selle eest hukka mõistnud
ja mõistab, et Hamas on siin peasüüdlane.
Ka Saudi Araabia, Egiptus ja Emiraadid on esmakordselt mõistnud
et Iisraeli tegevus on õigustatud.
Hamasi on hukka mõistnud isegi araabiamaad,
mitte küll kõik, kuid peamised sunni riigid.
Situatsiooni struktuuri vaadates näeb,
et Hamas on tegelenud viimased aastad relvastumisega,
eesmärgiks Iisrael ühel päeval merre ajada.
See on kahetsusväärne fakt ja seda on rahastanud Lääs.
Pea kõik sinna suunduv ÜRO abi
on läinud Hamasi varustustringlusse,
selleks et juudiriiki hävitada
ja võimalikult palju rakette tulistada.
Neil on ca 12 000 raketti, millest nad on kasutanud 3000,
et sundida Iisraeli Gaza piiridelt taanduma
ja veel rohkem maad loovutama.
Nad loodavad sellest taktikast edu,
kuid see kukub läbi. Iisrael suudab end kaitsta.
Maaoperatsiooni vältimiseni olid nende õhurünnakud reserveeritumad,
kuid kui nad peavad otsima tunneleid
ja raketiladusid mošeedes, haiglates, lasteaedades ja kodudes,
lisab see konfliktile sissisõja näo, mis viib tingimata inimohvriteni.
Iisrael planeerib üma rünnakuid, suudab olla väga täpne
ja teatab neist isegi ette.
Kuid Hamas tulistab juhuslikult
ning Iisraeli kodanikke ette ei hoiatata.
Ja neil pole eriti palju juhitavaid rakette,
üksnes tavalisi.
Ja Hamas ei kuuluta oma rünnakuid ette.
Nad lihtsalt tulistavad 50 raketti
ja Iron Dome'il õnnestub enamus neist peatada, kuid mitte kõik.
Nii et raketituli on mõningast kahju tekitanud.
Maaväed läksid sisse, et tunneleid hävitada.
Kui palju veel võib peidus olla
ja kui sügaval on Hamasi komandokeskused?
Kui kaua see võib aega võtta,
kuni kõik tunnelid avastatakse ja hävitatakse?
Ma ei oska ennustada, kui palju tunneleid on,
kuid Iisraeli armee hinnangul on nad leidnud 30
ja hävitanud neist 17, ning sama palju on veel avastamata.
Seal võib veel 50 tunnelit olla.
Mõned neist on kilomeetri pikkused, asuvad 20 - 40 meetri sügavusel
ja on inimese kõrgused.
Need on nõudnud palju aega ja ressursse
ja seda kõike selleks,
et hävitada Iisraeli sõdureid nende omal maal.
Olukord on absurdne.
Iisrael ei lähe kuhugi,
isegi kui nad 100 tunnelit kaevaksid ja lõputult rakette tulistaksid.
Iisrael vastab rünnakutele
ja see viib alati inimohvriteni tsiviilelanike seas.
Mida arvad demilitariseeritud Gazast,
kus poleks tunneleid ega relvi?
See oleks ideaalne situatsioon.
See oli Iisraeli eesmärk, kui nad 2005. a Gazast loobusid
Gaza ümber polnud blokaadi ja neil olid seal vabad käed.
Gazast lahkus 15 000 Iisraeli sõdurit ja 9000 elanikku
ning 40 kibutsit ja küla hävitati ja jäeti neile,
et nad Iisraeliga rahus elaksid.
Selle asemel algas raketituli.
Hamas võitis järgmisel aastal valimised,
tundis, et on võidu saanud ning propageeris ideed,
et neil õnnestus sionistid minema hirmutada
oma vägivaldse poliitikaga.
Nende meelest on see võidukas taktika,
mis peaks neile uusi territooriume ja toetust tooma.
Teades, mida me nüüd teame,
nad ilmselt sama otsust ei teeks.
Kindlasti mitte.
Netanyahu lahkus toona Sharoni valitsusest,
kuna oli vastu Gaza loovutamisele,
sest ta teadis, kuhu see viiks.
George Bush sundis Sharoni Hamasile järele andma,
et olukorda lahendada.
Demilitariseerimine on ainus õige lahendus.
Kõik Hamasi relvalaod tuleks tühjendada
ja tunnelid hävitada, et inimesed võiksid kodusid ehitada,
elada rahus ja käia tööl, mitte vastupidi,
kus püütakse luua olukord,
mis vältimatult konfliktini viib.
Iisrael on väike riik
ja sellest põhjas asub Hezbollah.
Mis siis kui ka põhjas maa lahti kaevatakse?
Kas leiaksime samasuguseid tunneleid?
Lõuna-Liibanoni mägised alad on raskem territoorium.
Hezbollah'l on seal punkreid,
et rakette tulistada ja rünnakuid korraldada,
mis viis 2006. a suvel sõjani.
Hamas tahaks Hezbollah't sõtta kaasata,
et põhjas veel üks rinne avada.
Iisrael on sellest väga teadlik,
kuna oht ähvardab ka Süüriast, ISIL'ilt ja Liibanonist.
Nad pole välistanud teise rinde võimalust.
See ei nõrgenda armeed,
nad mobiliseerivad uusi reserviste ja jätkavad.
Kogu see sõdimine on ka üsna kulukas.
Vägagi kulukas ja täiesti mõttetu.
See toidab üksnes Hamasi relvastumispoliitikat.
Pole vaevutud kontrollima, kuhu kogu abi läinud on
ja ka pärast konflikti jätkuvalt raha ja varustuse vormis läheb.
Enamik sellest läheb kahjuks valedesse kätesse.
Olen imestanud ka meedia üle,
mis teatab 20 hukkunust Gazas,
kes olid ehk inimkilbid,
kuid sõda Süürias on kestnud kolm aastat, ja kolm aastat
on iga päev tapetud ligikaudu 200 inimest.
Ja see ei jõua enam uudistessegi.
Kõik Iisraeli puudutav jõuab alati uudistesse.
Süürias on hukkunud 170 000 - 180 000, peamiselt tsiviilelanikud.
Maa on täielikult varemeis
ja konflikti lõppu ei paista kuskilt.
ISIL'i sekkumine on asjadele hirmsa pöörde andnud.
Sellele ei pöörata pooltki nii palju tähelepanu
kui sündmustele Gazas.
ISIS on mitmete vägivallategude taga Iraagis ja Süürias, kas pole?
Jah, nad on ka Süürias
ning on nüüd pilgu Jordaaniale ja Golani kõrgustikele suunanud.
Iisrael on sellekski valmis.
Räägi sellest veidi,
kuna ISIL kerkis esile täieliku üllatusena.
Nii see oli.
ISIL on seotud al-Qaedaga.
Selle juht al-Baghdadi on kuulutanud välja oma kalifaadi,
mis põhineb keskaegsetel islamikommetel.
See on väga brutaalne relvastatud rühmitus, mis alustas Kurdi aladel
ning vallutas kogu Iraagi armee arsenali Mosulis,
sealhulgas palju relvi ja varustust,
mida kõike nad küll kasutada ei oska.
Nad tühjendasid Mosuli panga, said vähemalt miljardi
ja on palganud palgasõdureid.
Nendega on ühinenud radikaalsed sunnid,
sest nad maksavad hästi.
Nad tahavad oma kalifaati Süüriasse ja Iraaki.
Viimane ei suuda neile vastu panna, kui välisriigid neid ei aita.
ISIL on tõeline oht.
Iisrael on ümbritsetud ohtudest.
Praegune Gaza olukord on samuti üsna raske.
Aitäh, Pekka. Meie aeg on otsas.
Kolme nädala pärast oleme tagasi uue saatega.
Aitäh vaatajaile!
Palvetage Iisraeli ja Jeruusalemma eest!
Seda on väga vaja.
Aitäh vaatamast!
Tõlge: Monika Jaaguri